open-index/open-wikipedia-markdown huggingface dataset:
Janet Anand

**Janet Anand** (Janet Carter-Anand, 25. helmikuuta 1959 Launceston, Tasmania, Australia) on australialainen filosofian tohtori, joka on työskennellyt Itä-Suomen yliopiston kansainvälisen sosiaalityön professorina.

Anand opiskeli alemman ja maisteritason perustutkintonsa Tasmanian yliopistossa Tasmaniassa, Australiassa (B.A. 1980, M.A. 1992). Tohtoriopinnot hän suoritti La Troben yliopistossa Australian Viktorian osavaltion Melbournessa (Ph.D. 2005). Tämän jälkeen hän sai korkeakouluopettajan lisäpätevyyden pohjoisirlantilaisesta Belfastin yliopistoista (2012). 

## Teoksia
* Janet Carter Anand & Chaitali Das: *Global mindedness in international social work practice*. Red Globe Press 2019.  (Print),  (e-book).

## Lähteet

## Aiheesta muualla
* Janet Carter Anand. University of Eastern Finland (UEF), Department of Social Sciences. Doctor of Philosophy (Social Work)
* J. Anand  (semanticscholar.org)
* Janet Carter-Anand: Older people’s perceptions of elder abuse: Implications for policy and professional practice (NI Assembly and Queens University Knowledge Exchange Seminar)  (vimeo.com)
Bhikkhuni

**Bhikkhuni** (paaliksi भिक्खुनी; sanskritiksi भिक्षुणी, *bhikṣuṇī*) on nimitys, jota käytetään täyden vihkimyksen saaneesta buddhalaisesta nunnasta. Täydellä vihkimyksellä tarkoitetaan sitä, että nunna noudattaa kokonaisuudessaan buddhalaista vinayaa eli luostarisääntöjä. Täydellisen vihkimyksen saaminen on nelivaiheinen prosessi, joka alkaa viittä hyvettä seuraamalla. Tämän jälkeen alkaa luostarielämään tutustuminen, mitä seuraa aika noviisina. Vasta tämän jälkeen nunna voi saada täyden vihkimyksen.

Ensimmäisenä bhikkhuna pidetään perimätiedon mukaan Mahapajapati Gotamia.

Buddhalaisen ohjenuoran mukaan naiset ovat yhtä kykeneviä saavuttamaan valaistumisen kuin miehetkin. 

## Katso myös

* Chi Lin (nunnaluostari)

## Lähteet
Lin Yu-ting

**Lin Yu-ting** (, s. 13. joulukuuta 1995) on taiwanilainen amatöörinyrkkeilijä,  maailmanmestari ja olympiavoittaja.

## Ura
Lin on kilpaillut vuodesta 2014 lähtien. Hän osallistui vuoden 2014 MM-kilpailujen 51 kg sarjaan. Hän voitti ensimmäisessä ottelussa meksikolaisen Araceli Navan, mutta hävisi toisella kierroksella kanadalaiselle Mandy Bujoldille.

Vuonna 2016 Lin kilpaili vuoden 2016 MM-kilpailujen 51 kg sarjassa. Hän voitti karsintakierroksella venezuelalaisen Kartha Maglioccon 3–0. Ensimmäisellä kierroksella hän voitti bulgarialaisen Stanimira Petrovan ja toisella kierroksella kreikkalaisen Antonia Papoutsakin 3–0. Puolivälierissä Lin hävisi brittiläiselle Nicola Adamsille.

Lin kilpaili Hồ Chí Minhinin kaupungin Aasian-mestaruuskilpailujen 54 kg sarjassa vuonna 2017. Hän voitti karsintakierroksella Nao Srey Povin ja puolivälierissä Nwe Ni Oon. Välieräottelussa Lin voitti intialaisen Shikshan 5–0 ja loppuottelussa samoin lukuin vietnamilaisen Le Thi Bangin.

New Delhin MM-kilpailuissa 2018 Lin kilpaili 54 kg sarjassa. Hän aloitti suoraan toiselta kierrokselta, jolla voitti ukrainalaisen Ivanna Krupenian. Puolivälierissä hän voitti thaimaalaisen Peamwilai Laopeamin ja välierissä australialaisen Kristy Harrisin menettämättä erääkään. Loppuottelussa Lin voitti bulgarialaisen Stoyka Petrovan 4–1 saavuttaen ensimmäisen maailmanmestaruutensa.

Bangkokin Aasian-mestaruuskilpailuissa 2019 Lin kilpaili 57 kg sarjassa. Hän voitti karsintakierroksella mongolialaisen Bolortuul Tumurkhuyagin. Puolivälierissä hän voitti kiinalaisen Yin Junhuan ja välierissä uzbekistanilaisen Yodgoroy Mirzaevan. Loppuottelussa Lin voitti 5–0 thaimaalaisen Nilawan Techasuepin. Ulan-Uden MM-kilpailuissa 2019 Lin otteli 57 kg sarjassa. Hän voitti kaikki kolme ensimmäistä otteluaan 5–0 voittaen järjestyksessä australialaisen Skye Nicolsonin, puolalaisen Kinga Szlachcic ja Techasuepin. Välierissä hän hävisi venäläiselle Liudmila Vorontsovalle.

Vuonna 2020 Lin varmisti paikan Tokion olympialaisten 57 kg sarjaan Aasian ja Oseanian olympiakarsintaturnauksesta. Huhtikuuhun 2021 mennessä Lin on kilpaillut amatööriurallaan 24 ottelua, josta on voittanut 19.

## Kiista sukupuolesta ja Pariisin olympialaiset
Lin hylättiin naisten maailmanmestaruuskilpailuissa maaliskuussa 2023, koska hän ei läpäissyt kansainvälisen nyrkkeilyliitto IBA:n sukupuolitestiä ja menetti siten pronssimitalinsa. Hän sai kuitenkin osallistua Pariisin olympiakisojen 2024 naisten nyrkkeilyn 57-kiloisten sarjaan. Pariisissa Lin voitti olympiakultaa. Linin osallistuminen naisten nyrkkeilyyn on herättänyt samanlaista keskustelua kuin samasta syystä MM-kisoissa hylätyn Imane Khelifinkin osallistuminen ja molempia vaadittiin kilpailemaan miesten sarjassa.

## Lähteet

## Aiheesta muualla
Juan Giha

**Juan Giha** (s. 23. huhtikuuta 1955 Santiago, Chile) on perulainen ampuja ja olympiamitalisti. Hän osallistui olympialaisiin kuusi kertaa. Hän osallistui olympialaisiin enimmäisen kerran Moskovassa 1980 ja viimeisen kerran Sydneyssä 2000. Giha saavutti hopeaa Barcelonassa 1992 yhteisessä skeetissä.

## Lähteet

## Aiheesta muualla
*
Khouloud Hlimi

**Khouloud Hlimi Ep Moulahi** (s. 5. helmikuuta 1990) on tunisialainen amatöörinyrkkeilijä.

Hlimi on kilpaillut vuodesta 2012 lähtien. Hlimi on osallistunut kertaalleen MM-kilpailuihin Astanassa 2016. Hän hävisi karsintaottelun marokkolaiselle Hasnaa Lachgarille tyrmäyksellä. Vuonna 2020 Hlimi varmisti paikan Tokion olympialaisten 57 kg sarjaan Afrikan olympiakarsintaturnauksesta.

Huhtikuuhun 2021 mennessä Hlimi on kilpaillut amatööriurallaan 12 ottelua, josta on voittanut seitsemän.

## Lähteet
Keamogetse Kenosi

**Keamogetse Sadie Kenosi** (s. 17. tammikuuta 1997) on botswanalainen amatöörinyrkkeilijä.

Kenosi on kilpaillut vuodesta 2016 lähtien. Hän osallistui MM-kilpailuihin 2019 60 kg sarjassa. Hän hävisi ensimmäisen ottelunsa brasilialaiselle Beatriz Ferreiralle, kun tuomari keskeytti ottelun toisessa erässä. Vuonna 2020 Kenosi varmisti paikan Tokion olympialaisten 57 kg sarjaan Afrikan olympiakarsintaturnauksesta.

Huhtikuuhun 2021 mennessä Kenosi on kilpaillut amatööriurallaan 8 ottelua, josta on voittanut kolme.

## Lähteet
Sena Irie

**Sena Irie** (, s. 9. tammikuuta 2000 Yonago) on japanilainen nyrkkeilijä.

Irie on kilpaillut vuodesta 2019 lähtien. Irie osallistui vuoden 2019 MM-kilpailujen 57 kg sarjaan. Irie voitti kahdessa ensimmäisessä ottelussa turkkilaisen Satı Burcun ja argentiinalaisen Leonela Sánchezin. Hän hävisi kuitenkin puolivälierissä Nesthy Peteciolle. Vuonna 2020 Irie varmisti paikan Tokion olympialaisten 57 kg sarjaan Aasian ja Oseanian olympiakarsintaturnauksesta.

Huhtikuuhun 2021 mennessä Irie on kilpaillut amatööriurallaan kahdeksan ottelua, josta on voittanut kuusi.

## Lähteet
Sophia Wekesa

**Sophia Wekesa** (s. Helsinki) on suomalainen tanssija, dj sekä kulttuurisensitiivisen ja antirasistisen nuorisotyön asiantuntija. Hän on koulutukseltaan sosionomi.

Wekesa on nostanut esiin esimerkiksi mustasta kulttuurista tulevan musiikin ja tanssin juurien arvostamista ja niihin perehtymisen tärkeyttä.

Wekesa on luotsannut Radio Helsingissä Tyttöjen talossa -nimistä ohjelmaa sekä dancehall-musiikkiohjelmaa. Hän pitää YleX:llä yhdessä Renaz Ebrahimin ja Rebekka Yeboahin kanssa musiikin erikoisohjelmaa nimeltä Yeboyah, Renaz ja Wekesa, jonka perusarvoihin kuuluu intersektionaalinen feminismi. Wekesa kuuluu myös Mellow Yellow -kollektiiviin. Kollektiivi järjestää klubi-iltoja, joissa on nollatoleranssi syrjinnälle ja häirinnälle.

Wekesa on jäsen Tanssin talon Advisory Boardissa. 

Wekesa on esiintynyt Unelmaduuni-lyhytelokuvassa.

## Lähteet

## Aiheesta muualla
Beatriz Ferreira

**Beatriz Iasmin Soares Ferreira** (s. 9. joulukuuta 1992) on brasilialainen nyrkkeilijä, olympiamitalisti ja maailmanmestari.

## Urheilu-ura

Ferreira on kilpaillut vuodesta 2017 lähtien. Hän osallistui New Delhin MM-kilpailujen 2018 60 kg sarjaan jossa voitti karsintakierroksella romanialaisen Cristina Cosman mutta hävisi ensimmäisen virallisen ottelun Oh Yeon-jille 3–2. Vuotta myöhemmin Ulan-Uden MM-kilpailuissa samassa sarjassa Ferreira voitti ensimmäisellä kierroksella tuomarin keskeytettyä ottelun botswanalaisen Keamogetse Kenosin. Toisella kierroksella hän voitti venezuelalaisen Omailyn Alcalan 5–0 ja puolivälierissä venäläisen Natalia Shadrinan 3–2. Välierissä hän voitti yhdysvaltalaisen Rashida Ellisin 4–1 ja loppuottelussa Wang Congin 5–0.

Tokion kesäolympialaisissa 2020 Ferreira voitti yksimielisin tuomariäänin vastustajansa Kiinan Taipeista ja Uzbekistanista, ja välierissä hän voitti yksimielisin tuomariäänin Suomen Mira Potkosen. Loppuottelussa hän hävisi yksimielisin tuomariäänin Irlannin Kellie Harringtonille.

Elokuuhun 2021 mennessä Ferreira oli otellut urallaan 81 ottelua joista oli voittanut 73.

## Lähteet

## Aiheesta muualla

*
Krepuskolaarit

**Krepuskolaarit** () oli 1900-luvun alussa vaikuttanut italialainen runoilijaryhmä. Se syntyi reaktiona vallalla olleeseen suuntaukseen, tyylin täydellisyyttä ja ihmisen suuruutta korostavaan runouteen. Sitä seurasi futurismi.

Suuntauksen keskeisiä hahmoja olivat Sergio Corazzini ja Guido Gozzano. Suuntauksen nimi *crepuscolare* tarkoittaa hämärää. Termin loi kirjallisuuskriitikko Giuseppe Antonio Borgese vuonna 1910 artikkelissaan "Poesia crepuscolare". Hän analysoi ja kritisoi suuntausta pohtiessaan Italian kirjallisuuden yleisempää kehitystä.

Suuntaukselle ominaista on, että runot levisivät vain pienen piirin sisällä.

## Lähteet

## Aiheesta muualla
* Danila Cannamela, Knowledge Through Things: A New Perspective On Crepuscular And Futurist Avant-Garde (väitöskirja) University of North Carolina 2014 pdf
Guido Gozzano

**Guido Gozzano** (1883 Torino, Italia – 1916 Torino, Italia) oli italialainen kirjailija.

Gozzano on yhdistetty krepuskolaarisiin runoilijoihin, jopa keskeisenä hahmona, mutta toisin kuin muut, hän käyttää perinteistä runomittaa, ja hänen lyriikkansa on realistista. Ensimmäiset runot hän julkaisi 1904, esikoiskokoelma *La via del rifugio* ilmestyi 1907. Kokoelmassa *I colloqui* (1911) ilmestyi esikoiskokoelman merkittävimpiä runoja uudelleen muokattuina. Hän kirjoitti viimeisinä elinvuosinaan myös novelleja, esseitä ja matkakuvauksia, jotka on julkaistu postuumisti kokoelmassa *Verso la cula del mondo* (1917). Hän kuoli tuberkuloosiin.

Gozzanon tuotannosta on Elina Vaaran suomentamana *Speranza-mummon ystävästä* (*L'amica di Nonna Speranza*) osat II–IV antologiassa *[[Maailmankirjallisuuden kultainen kirja|Italian kirjallisuuden kultainen kirja]]* (WSOY 1945).

## Lähteet

## Aiheesta muualla
Mark (Kemiö)

**Mark** on neljästä kylästä muodostuva alue Kemiön etelälaidalla nykyisessä Kemiönsaaren kunnassa. 

Östermark, Västermark, Kastkärr ja Labböle muodostavat Markin. Alueella asuu 57 ihmistä (vuonna 2017). Aluetta rajaavat etelässä Vestlax, idässä Pederså, pohjoisessa Bjensböle ja lännessä Västanfjärd. Markin läpi virtaa Taponjoen latvahaara, jonka varrella alueen pellot ovat. Muutoin Mark on mäkistä ja kosteikkoista metsämaata. Alueen eteläreunalla on useita soita. Markin asutus sijaitsee alueen tiestön varrella ja vanhat kyläkeskukset ovat jokseenkin yhtenäisiä.

Mark on varhaiskeskiaikainen kylä, joka 1600-luvulla jaettiin kahtia. Labböle ja Kastkärr ovat peräisin 1500-luvulta. Vuoden 1566 veroluettelon perusteella Mark oli kylistä suurin 13 talolla, kun Kastkärrissä oli neljä taloa ja Labbölessa kaksi. Markin jaon jälkeen Västermark oli aluksi yksinäistalo ja Östermarkin taloluku putosi neljään. Suuria muutoksia alueen kylien rakenteeseen ei tullut ennen isojakoa. Isojaossa Labbölen talot jaettiin kahtia, kuin myös Västermarkin talo. Östermarkiin halottiin kaksi uutta taloa, mutta Labbölessä taloja ei jaettu. Taloja on vähitellen siirretty yhteisiltä kylätonteilta omille mailleen, osa vasta 1900-luvun alussa. 1900-luvun alkuvuosikymmeninä Markiin syntyi paljon uusia pientiloja torppien itsenäistyessä ja jonkinlainen alueellinen keskus on syntynyt Östermarkiin, jossa toimi kauppa ja kansakoulu.

## Lähteet
Miracast

**Miracast** kuvan ja äänen langattoman siirron standardi, jonka Wi-Fi Alliance julkaisi 2012. Standardia on kuvattu "langattomaksi HDMI:ksi".

Miracast käyttää Wi-Fi Direct -stardardia (aiemmin nimellä Wi-Fi Peer-to-Peer), jonka avulla kaksi Wi-Fi-laitetta voivat muodostaa langattoman yhteyden ilman tukiasemaa.
Standardi tukee korkeintaan 1080p HD -videota (H.264 koodekilla) ja 5.1 surround -ääntä (AAC ja AC3 ovat valinnaiset koodekit) tai vähimmillään 16-bitin 48 kHz kahden kanava PCM-ääntä.

Miracast tuki lisättiin Android 4.2 versioon. Tuki kuitenkin poistui Android 6.0:sta. (Settings > Display > Cast (Android 5,6,7), Settings > Connected Devices > Cast (Android 8)

Miracast-tuki lisättiin Windows 10:een "Anniversary Update" -päivityksessä.
Toukokuun 2020 päivityksen jälkeen ominaisuutta ei ole enää asennettu oletuksena, vaan sen on lisättävä  Asetuksista kohdasta Apps & features -> Optional features -> Wireless Display.
Vastaanotto tapahtuu "Connect"-sovelluksen avulla.
Windows 10 puhelimissa toiminto on Continuum-ohjelmassa.

Computerworld-lehden mukaan Miracast ei suuresta innostuksesta huolimatta ikinä oikein lyönyt läpi standardina.
Google kehitti vastaavan oman Google Cast -protokollan, jonka toteuttavat Chromecast-laitteet. Applen vastaava protokolla on AirPlay.

## Viitteet
Ella Pesonen

**Ella Pesonen** (s. 22. heinäkuuta 2001) on suomalainen jalkapalloilija, pelipaikaltaan puolustaja. Hän aloitti liigauransa Helsingin Jalkapalloklubin joukkueessa kaudella 2020. Ensimmäisellä liigakaudellaan hän pelasi yhdeksän ottelua, joista avauskokoonpanossa kolme. Kaudella 2021 hän pelasi HJK:ssa neljä liigaottelua mutta siirtyi heinäkuussa samassa sarjassa pelaavaan Helsingin Palloseuraan, jossa hän pelasi loppukauden aikana 12 liigaottelua ja niistä 11 ottelua avauskokoonpanossa. Hänen kasvattajaseuransa on Keravan Pallo -75.

Pesonen on pelannut Suomen nuorisomaajoukkueissa. Hän pelasi vuonna 2018 alle 17-vuotiaiden Euroopan-mestaruuskilpailuissa, joissa Suomi sijoittui kolmanneksi, ja kuului Suomen joukkueeseen myöhemmin samana vuonna alle 17-vuotiaiden maailmanmestaruuskilpailuissa.

## Lähteet
Juan Carlos Revilla

**Juan Carlos Revilla** on anglikaaninen piispa.

Revilla vihittiin apupiispan virkaan Perussa vuonna 2015.

## Lähteet
Annika Laihanen

**Annika Laihanen** (s. 23. lokakuuta 1999) on suomalainen jalkapalloilija, pelipaikaltaan maalivahti. Hän on edustanut Liigassa Tampereen Ilvestä kausina 2017–2020. Hän pelasi Ilveksessä 54 liigaottelua. Kaudeksi 2021 hän siirtyi Helsingin Jalkapalloklubiin, jossa hän pelasi 16 liigaottelua ensimmäisellä kaudellaan, 22 liigaottelua kaudella 2022, 18 liigaottelua kaudella 2023, 21 liigaottelua kaudella 2024 ja 12 liigaottelua kaudella 2025. Kausilla 2024 ja 2025 hän voitti sekä liigamestaruuden että Suomen Cupin. Talvella 2019–2020 Laihanen pelasi Yhdysvalloissa Illinois’n yliopiston joukkueessa.

Laihanen on pelannut Suomen nuorisomaajoukkueissa.

## Lähteet
Mateo Vidal

**Mateo Lucas Vidal Medina** (17. lokakuuta 1780, Montevideo - 8. tammikuuta 1855, Buenos Aires) oli uruguayilainen pappi ja poliitikko.

Hänet valittiin edustajaksi Río de la Platan yhdistyneiden provinssien 13. vuosikokoukseen. Myöhemmin hän osallistui perustuslakikokoukseen, jossa laadittiin Argentiinan vuoden 1826 perustuslaki. Hänet on haudattu La Recoletan hautausmaalle, Argentiinaan.

## Lähteet
Roosa Tuominen

**Roosa Tuominen** (s. 30. joulukuuta 2000) on suomalainen jalkapalloilija, pelipaikaltaan hyökkääjä. Hän on edustanut Liigassa Tampereen Ilvestä kausina 2017–2020 ja Helsingin Jalkapalloklubia kaudella 2021. Hän pelasi Ilveksessä 70 liigaottelua ja teki niissä 32 maalia, joista viisitoista kaudella 2019. HJK:ssa hän pelasi 11 liigaottelua ja teki kaksi liigamaalia.

Suomen Palloliitto palkitsi Tuomisen kaudella 2019 lupaavana nuorena naispelaajana, ja hän sai myös Naisten Liigan vuoden tulokkaan palkinnon.

Tuominen on pelannut Suomen nuorisomaajoukkueissa.

## Lähteet
Nea Lehtola

**Nea Lehtola** (s. 24. lokakuuta 1998) on suomalainen jalkapalloilija, pelipaikaltaan puolustaja. Hän on edustanut Liigassa Tampereen Ilvestä kausina 2016–2018 ja Helsingin Jalkapalloklubia kausina 2019–2022. Hän voitti Suomen-mestaruuden ja Suomen Cupin kaudella 2019. Hän on pelannut Liigassa 126 ottelua ja tehnyt niissä 11 maalia, joista neljä kaudella 2020. Heinäkuussa 2022 Lehtola siirtyi tanskalaisseura Brøndby IF:ään, jossa hän pelasi kaksi vuotta. Kesällä 2024 hän siirtyi norjalaiseen SK Branniin.

Lehtola on pelannut Suomen nuorisomaajoukkueissa. Hän pelasi Suomen naisten maajoukkueessa ensimmäisen kerran maaliskuussa 2020 Kypros Cupin ottelussa Kroatiaa vastaan. Hän on pelannut kesäkuun 2025 loppuun mennessä 14 naisten maaottelua ja tehnyt niissä kolme maalia, lokakuussa 2024 EM-jatkokarsintaottelussa Montenegroa, joulukuussa 2024 EM-jatkokarsintaottelussa Skotlantia ja kesäkuussa 2025 Kansojen liigan ottelussa Serbiaa vastaan.

## Lähteet
Lantaanifluoridi

**Lantaanifluoridi** (LaF3) on lantaani- ja fluoridi-ionien muodostama epäorgaaninen ioniyhdiste. Yhdistettä voidaan käyttää metallisen lantaanin, loisteaineiden ja erikoislasien valmistukseen sekä ioniselektiivisissä elektrodeissa.

## Ominaisuudet, valmistus ja käyttö
Huoneenlämpötilassa lantaanifluoridi on valkoista kiteistä ainetta. Yhdisteen alkeiskoppi on trigonaalinen. Yhdiste on veteen liukenematonta. Lantaanifluoridi on Lewis-happo ja reagoi fluoridi-ionien kanssa muodostaen kompleksisen tetrafluorolantanaatti-ionin ([LaF4]-).

Yleensä lantaanifluoridia valmistetaan saostamalla vesiliukoisen lantaanisuolan kuten lantaanikloridin tai lantaaninitraatin vesiliuoksesta fluorideilla. Toinen vaihtoehto on lantaanioksidin reaktio vetyfluoridin tai ammoniumfluoridin kanssa.
:LaCl3(aq) + 3 F-(aq) → LaF3(s) + 3 Cl-(aq)
:La2O3 + 6 HF → 2 LaF3 + 3 H2O

Lantaanifluoridia käytetään metallisen lantaanin ja loisteaineiden valmistukseen. Se on myös yksi infrapunasäteilyä läpäisevien ZBLAN-lasien valmistusaineista. Europium(II)fluoridilla doupattua lantaanifluoridia käytetään fluoridiselektiivisissä elektrodeissa.

## Lähteet
Joy (laulaja)

**Park Soo-young** (; s. 3. syyskuuta 1996 Jeju), taiteilijanimeltään **Joy**, on eteläkorealainen laulaja ja näyttelijä. Hän on laulanut tyttöryhmässä Red Velvet ja näytellyt päärooleja elokuvissa *[[Geunyeoneun geojitmaleul neomu saranghae|The Liar and His Lover]]* (2017) ja *Tempted* (2018).

## Lähteet
Kastkärr

**Kastkärr** on kylä Kemiönsaaren kunnassa. Kylä sijaitsee Kemiön etelälaidalla Markissa.

Kastkärr sijaitsee kapealla kallioharjanteella Östermarkin itäpuolella. Harjanne toimii paikallisena vedenjakajana, sillä kyläkeskuksen pohjoispuolella virtaa Bjensböleträsketin laskuoja Träskbäcken itään ja eteläpuolella Östanåbäckenin latvahaara lounaaseen. Ojien varsilla on peltoa, mutta Kastkärrin kyläalue on pääasiassa mäkistä metsämaata, joka ulottuu kyläkeskuksesta kaakkoon Kyrkbergetille. Kylän asutus sijaitsee kyläkeskukseen vievän Kastkärrintien varrella, minkä lisäksi kylän etelälaidalla on kaksi taloa.

Kastkärr mainitaan ensimmäisen kerran vuonna 1540 nimellä Kasker. Kylässä on ollut vuoden 1566 maakirjan mukaan neljä taloa. Isojako toteutettiin kylässä vuonna 1783, jolloin kylässä oli kolme kantatilaa: Norrgård, Södergård ja Västergård. Södergårdista jaettiin isojaon yhteydessä kylään uusi neljäs kantatila Byggas. 1900-luvun alussa kylässä oli kantatilojen lisäksi viisi torppaa ja yksi palstatila. Nämä itsenäistyivät 1920-luvulla.

## Lähteet
Oh Yeon-ji

**Oh Yeon-ji** (, s. 4. elokuuta 1990) on eteläkorealainen nyrkkeilijä.

## Urheilu-ura

Oh on kilpaillut vuodesta 2014 lähtien. Oh osallistui vuonna 2014 Jejun MM-kilpailuissa 54 kg:n sarjaan. Hän voitti ensimmäisellä kierroksella kazakstanilaisen Oxana Korolevan ja toisella kierroksella meksikolaisen Melissa Esquivelin erin 3–0. Puolivälierissä hän hävisi venäläiselle Zinaida Dobryninalle 2–1. Vuoden 2015 Aasian-mestaruuskilpailuissa Oh kilpaili 60 kg:n sarjassa. Karsintakierroksella Oh voitti intialaisen Priyanka Chaudharyn, puolivälierissä mongolialaisen Oyungerel Suvd Erdenen, välierissä kiinalaisen Yin Junhuan ja loppuottelussa pohjoiskorealaisen Ri Tong-Sunin. Hän voitti kaikki neljä ottelua pistein 3–0. Vuoden 2016 MM-kilpailuissa Astanassa Oh hävisi 60 kg turnauksen ensimmäisen ottelunsa thaimaalaiselle Tassamalee Thongjanille 3–1. Aasian-mestaruuskilpailujen 2017 60 kg sarjan karsintaottelussa Oh voitti kazakstanilaisen Rimma Volosenkon 3–2. Puolivälierissä hän voitti kiinalaisen Yang Wenlun ja välierissä intialaisen Chaudharyn. Hän voitti puolivälierä- ja välieräottelunsa pistein 5–0. Loppuottelussa Oh voitti vietnamilaisen Lừu Thị Duyênin 3–2.

New Delhin MM-kilpailuissa 2018 Oh otteli 60 kg:n sarjassa. Hän voitti ensimmäisessä ottelussaan brasilialaisen Beatriz Ferreiran 3–2 ja toisessa ottelussa englantilaisen Paige Murneyn 5–0. Voitettuaan puolivälierissä ruotsalaisen Agnes Alexiussonin 5–0 hän eteni välieriin mutta hävisi sen thaimaalaiselle Sudaporn Seesondeelle 4–1. Saavutettu kolmas sija oli kuitenkin hänen ensimmäinen arvokisamitalinsa maailmantasolta. Vuonna 2020 Oh varmisti paikan Tokion kesäolympialaisten 60 kg:n sarjaan voitettuaan Aasian-karsintaturnauksen. Hän hävisi Tokiossa ensimmäisen ottelunsa lopulta pronssille yltäneelle Suomen Mira Potkoselle hajaäänituomiolla.

Elokuuhun 2021 mennessä Oh oli otellut amatööriurallaan 25 ottelua, joista oli voittanut 15.

## Lähteet
Västankärrin kartano

**Västankärrin kartano** on kartano Kemiönsaaren kunnassa.

Kartanon puinen päärakennus on osin 1700-luvulta, mutta sen empiretyylinen ulkoasu on peräisin 1800-luvulta. Kartanon pihapiirissä on 1800-luvulla tehdyt tiiliset viljamakasiini ja tallit.

Kartano on perustettu yhdistämällä Västankärrin ja Österkärrin kylien maat 1620-luvulla. Kartano nautti säterivapautta vuoteen 1681 asti, jolloin se peruutettiin kruunulle. Kartanosta tehtiin kaksikertainen ratsutila, joka on ostettu perinnöksi vuonna 1757.

Kartanon alueella käytiin Suomen sodan aikana Västankärrin taistelu, mistä muistona on peltoaukean reunassa neljä suurta tammea, jotka perimätiedon mukaan istutettiin taistelussa kuolleiden haudalle.

## Lähteet

## Aiheesta muualla
*Westankärrin kartano
Marc-Antoine Mathieu

**Marc-Antoine Mathieu** (s. 3. kesäkuuta 1959) on ranskalainen sarjakuvataiteilija.

Hänet tunnetaan Suomessa parhaiten *Julius Corentin Aqfaq* -sarjastaan, jonka osia Like suomensi 1990-luvulla. Sarja sisältää kafkamaisia, surrealistisia, ergodisia, metafiktiivisiä tai neljättä seinää rikkovia elementtejä ja sen toteutuksessa on käytetty poikkeuksellisia kirjapainotekniikoita. Esimerkiksi *Lopun alku* voidaan lukea joko alusta loppuun tai lopusta alkuun, jolloin teoksen nimi on *Alun loppu*. Erään *Prosessin* sivuista voi lukija purkaa kolmiulotteiseksi spiraaliksi, joka tuottaa haasteita sarjakuvan päähenkilölle.  

## Teokset
### Julius Corentin Aqfaq, unien vanki
;Suomennetut
* *L'Origine* (1990) 
* *La Qu...* (1991) 
* *Le Processus* (1993) 
* *Le Début de la fin* (1995) 
;Suomentamattomat
* *La 2,333e Dimension* (2004)
* *Le Décalage* (2013)
* *L'Hyperrêve* (2020)

### Muut teokset
* *Dieu en personne* (2009) 

## Lähteet
Arkkivoltti

**Arkkivoltti** on arkkitehtuurissa pylväisiin tai pilareihin nojaava kaari, kaareksi taivutettu arkkitraavi. Hellenistisestä arkkitehtuurista peräisin olevaa arkkivolttia sovellettiin myöhemmin muun muassa romaanisissa, goottilaisissa ja renessanssikirkkojen arkkitehtuurissa. Myös kaariaukon reunaa kiertävää koristelistaa voidaan nimittää arkkivoltiksi.

## Lähteet
*Jokinen, Teppo ja Honkala, Liisa: Arkkitehtuurin sanakirja. WSOY 2000. 
### Viitteet
Sally Green

**Sally Green** (s. 1961) on brittiläinen kirjailija, joka tunnetaan erityisesti Half Bad -fantasiatrilogiastaan. Green kirjoittaa nuorille suunnattua young adult -fantasiakirjallisuutta. Cheshiressa asuva Green alkoi kirjoittaa esikoisromaaniaan vuonna 2010, ja se julkaistiin vuonna 2014 nimellä Half Bad (suom. Puoliksi paha). Trilogia on käännetty yli 50 kielelle.

## Tuotanto
Green on kirjoittanut Half Bad -ja The Smoke Thieves-fantasiatrilogiat, joista molemmat on suomennettu. 

;Puoliksi paha -trilogia
* Puoliksi paha (Half Bad, 2014) Suomentanut Sari Kumpulainen. Gummerus Kustannus. 2014. 
* Puoliksi villi (Half Wild, 2015) Suomentanut Sari Kumpulainen. Gummerus Kustannus. 2015.
* Puoliksi poissa (Half Lost, 2016) Suomentanut Sari Kumpulainen. Gummerus Kustannus. 2016.

;Savuvarkaat-trilogia
* Savuvarkaat (The Smoke Thieves, 2018) Suomentanut Sari Kumpulainen. Gummerus Kustannus. 2019.
* Paholaisten valtakunta (The Demon World, 2019) Suomentanut Meri Kapari. Gummerus Kustannus. 2020.
* Maailmojen tulet (The Burning Kingdoms, 2020) Suomentanut Meri Kapari. Gummerus Kustannus. 2021.

Green on julkaissut myös kaksi Puoliksi paha -trilogiaan liittyvää novellia, joita ei ole toistaiseksi suomennettu:
* Half Lies (2014)
* Half Truths (2015) 

## Lähteet
Hannah Gadsby

**Hannah Gadsby** (s. 12. tammikuuta 1978 Smithton) on australialainen Emmy-palkittu stand up -koomikko, kirjailija ja näyttelijä.

Hän tuli Australiassa tunnetuksi vuonna 2006 voitettuaan *Raw Comedy* -kilpailun stand up-koomikoille. Samana vuonna hän osallistui *So You Think You're Funny?* -kilpailuun *Edinburgh Festival Fringe* -taidefestivaaleilla ja sijoittui toiseksi. Pian sen jälkeen hän vakiinnutti asemansa koomikkona Australiassa ja esiintyi myös kansainvälisillä areenoilla sekä monissa tv- ja radio-ohjelmissa. Hän on vieraillut muun muassa Conan O'Brienin ja Jimmy Fallonin ohjelmissa.  

Vuonna 2018 Netflix julkaisi hänen stand up -shownsa *Nanette,* joka nousi maailmanlaajuiseen suosioon ja palkittiin Emmyllä ja Peabody-palkinnolla. *Nanette* käsittelee Gadsbyn omia traumoja, valtarakenteita, seksuaalista väkivaltaa ja vähemmistöjen oikeuksia.

Vuonna 2020 Netflix julkaisi Gadsbyn toisen shown, *Douglas*, jonka yksi teema on autismi.

Gadsby on avoimesti lesbo. Vuonna 2017 hän julkisti, että hänellä on diagnosoitu autismi ja ADHD. Hän käsittelee molempia aiheita komediassaan.

Gadsby on käsikirjoittanut 20 jaksoa ''Please Like Me'' -sarjaa yhdessä Josh Thomasin kanssa. Gadsby myös näyttelee sarjassa.

## Yksityiselämä
Hän on perheensä nuorimmainen ja hänellä on neljä sisarusta. Hän varttui Smithton-nimisessä pikkukaupungissa Tasmaniassa. Hän on suorittanut yliopistotutkinnon taidehistoriasta ja kuratoinnista.

## Palkintoja ja tunnustuksia

* 2006: *Raw Comedy,* voittaja
* 2006: Edinburgh Festival Fringe, So You Think You're Funny? – toinen sija
* 2007: Adelaide Fringe, Best Emerging Comedy Award
* 2010 Festival Directors’ Choice Award – Winner – Melbourne International Comedy Festival
* 2017: Adelaide Fringe, Best Comedy, *Nanette*
* 2017: Melbourne International Comedy Festival, Barry Award, *Nanette*
* 2017: Helpmann Award for Best Comedy Performer, *Nanette*
* 2017: Edinburgh Festival Fringe Comedy Award – *Nanette,* jaettu ykkössija
* 2019: Emmy-palkinto, *Nanette*
* 2019: Peabody-palkinto, *Nanette*

## Lähteet

## Aiheesta muualla
* 
*
Lene Marie Fossen

**Lene Marie Fossen** (18. elokuuta 1986 – 22. lokakuuta 2019) oli norjalainen valokuvaaja.

Fossen lopetti syömisen 10-vuotiaana, koska hän halusi pysyä lapsena ja pysäyttää ajan. Hän kärsi anoreksiasta loppuelämänsä. Hänelle ei koskaan tullut puberteettia.

Fossen oli arvostettu valokuvaaja. Hän koki, että valokuvaus on syömättömyyden lisäksi toinen tapa pysäyttää aika. Hän käsitteli taiteessaan myös anoreksiaansa omakuviensa avulla. Fossen oli erikoistunut muotokuviin. Hän kuvasi itsensä lisäksi kadulla olevia vanhuksia ja pakolaisleireillä olevia lapsia. Suuren yleisön tietoisuuteen hän nousi vuonna 2017 kreikkalaisessa hylätyssä leprasairaalassa otetuilla omakuvillaan.

Fossen sai tunnustusta arvostetulta valokuvaajalta Morten Krogvoldilta, joka otti Fossenin työt mukaan Nordic Light International Festival of Photography -valokuvafestivaaleille. Nordic Light kerää vuosittain yhteen valokuvaajia maailman huipulta. Festivaali oli Fossenin uran huippuhetki.

Fossenista on tehty dokumenttielokuva nimeltä *Self Portrait*. Elokuva julkaistiin Norjassa 17. tammikuuta 2020, eli noin kolme kuukautta hänen kuolemansa jälkeen.

## Lähteet

## Aiheesta muualla

* Lene Marie Fossenin kotisivut
* Lene Marie Fossenin & Morten Krogvoldin Ted Talk
Kristillisdemokraattien Uudenmaan piiri

**Kristillisdemokraattien Uudenmaan piiri** on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Uudenmaan vaalipiirissä.

Ylintä päätösvaltaa Uudenmaan Kristillisdemokraateissa käyttää piirikokous. Piirin puheenjohtajana toimii Reija Taupila.

## Poliitikkoja
### Kansanedustajia

* Impi Muroma (1975–1987)
* Jouko Jääskeläinen (1991–2003, 2011–2015)
* Tarja Tallqvist (2007–2011)
* Antero Laukkanen (2015–2023)
* Mika Poutala (2023–)

### Aluevaltuutettuja
**Itä-Uudenmaan hyvinvointialue**
* Jere Riikonen (2022→)
* Tiina Sinkkonen (2022→)

**Keski-Uudenmaan hyvinvointialue**
* Mila Lehtonen (2022→)
* Reija Taupila (2022→)

**Länsi-Uudenmaan hyvinvointialue**
* Kaarina Järvenpää (2022→)
* Ari Mönttinen (2022→) 

**Vantaan ja Keravan hyvinvointialue**
* Jouko Jääskeläinen (2022→)
* Tiina Tuomela (2022→)

## Vaalihistoria
### Eduskunta

### Aluevaalit

## Puheenjohtajat
Seuraavat henkilöt ovat toimineet SKL:n/KD:n Uudenmaan piirin puheenjohtajina:
* Kaarlo Särkkä (1966–1968)
* Eino Alaranta (1969)
* Olavi Jaatinen (1970–1972)
* Risto Kotkavuori (1973–1974)
* Martin Ruponen (1975–1976)
* Olavi Jaatinen (1977–1978)
* Matti Somero (1979–1982)
* Hans Hämäläinen (1983–1984)
* Jouko Jääskeläinen (1985–1988)
* Veikko Tirranen (1989–1995)
* Kyllikki Malkki (1996–1999)
* Juhani Ketola (2000–2003)
* Maire Hellas (2004–2007)
* Kari Leino (2008–2009)
* Jouko Jääskeläinen (2010–2015)
* Pentti Rönkkö (2016–2019)
* Reija Taupila (2020→)

## Katso myös
* Suomen vaalipiirit
* Keskustan Uudenmaan piiri
* Uudenmaan Kokoomus
* Uudenmaan Perussuomalaiset
* Uudenmaan Sosialidemokraatit
* Uudenmaan Vasemmistoliitto
* Uudenmaan Vihreät

## Lähteet
Selviytyjät Suomi (1. tuotantokausi)

**[[Selviytyjät Suomi|Selviytyjät Suomen]] ensimmäinen tuotantokausi** esitettiin 2013 MTV3-kanavalla. Kausi kuvattiin vuoden 2012 heinä-toukokuussa Malesiassa, Borneossa. Kilpailussa nähtiin 16 entuudestaan tuntematonta henkilöä.  Kauden juonsi Heikki Paasonen. Kilpailu kesti 40 vuorokautta ja voittaja sai 50 000 euroa. Kilpailun voitti Jarkko Kortesoja äänin 6–1.

## Kilpailijat

## Kauden yhteenveto

## Äänestyshistoria

## Katsojaluvut

## Lähteet

## Aiheesta muualla
*Virallinen sivusto
Nörttitytöt

**Nörttitytöt ry** on vuonna 2013 perustettu yhdistys, joka pyrkii toiminnallaan edistämään sukupuolten välistä tasa-arvoa nörttipiireissä ja maailmassa yleisesti. Sen toiminta on nimestään huolimatta avointa kaikille sukupuolesta riippumatta. Nörttitytöt ry ylläpitää Nörttitytöt-blogia, ja järjestää nörttielämäntapaan ja -harrasteisiin liittyviä tapahtumia sekä yhdistyksen jäsenille että sen sidosryhmille. Yhdistyksen kotipaikkana toimii Helsinki, mutta sillä on aktiivisesti toimivia paikallisryhmiä eri paikkakunnilla ympäri Suomea.

Nörttitytöt ry on poliittisesti ja uskonnollisesti sitoutumaton yhdistys.

Vuonna 2024 hallituksen puheenjohtajana toimii Jani Kujala, sihteerinä Joni Heinonen ja taloudenhoitajana Hanna Metenčuka.

## Toiminta
Nörttityttöjen paikallisryhmiin kuuluvat ainakin Pääkaupunkiseudun Nörttitytöt, Tampereen seudun naisnörtit, Porin Nörttitytöt, Turun seudun naisnörtit, Oulun seudun Nörttitytöt sekä Lahden seudun Nörttitytöt. Sen lisäksi yhdistyksellä on säännöllistä yhteistä toimintaa, kuten:

* Nörttitytöt-blogi, jota päätoimittavat Tanja Koivula, Ella Luoma, Ella Lopperi, Jenni Ahlapuro, Jenni Virkamäki ja Liisa Korhonen.  Blogi päivittyy säännöllisesti viikoittain, ja sen aihealueita ovat TV & elokuvat, tiede & teknologia, kirjat & sarjakuvat, larp & rpg, nörttityttöys & tyttöys sekä pelit. Nörttitytöt-blogissa on julkaistu vuodesta 2011 lähtien yli tuhat bloggausta.
* Nörttitytöt vierailevat säännöllisesti erilaisissa coneissa, ja ovat järjestäneet niihin monipuolista ohjelmaa. Esimerkiksi Ropecon-tapahtumassa Nörttitytöt ry on järjestänyt useina vuosina sekä monipuolisesti puheohjelmaa, Flash market -käsityö- ja tavarakirpputorin sekä Nörttityttöjen *Turvasataman*. Turvasatama toimii conien ja tapahtumien ajan paikkana, jossa nörtit voivat tavata toisiaan, tehdä käsitöitä ja pysähtyä keskustelemaan päivystävien nörttityttöjen kanssa.
* Nörttitytöt ry on osallistunut vuosittain Pride-kulkueeseen yhdessä Ropeconin kanssa.
*Nörttitytöt ovat järjestäneet kaksi kirjoituskilpailua vuosina 2021 sekä 2018. Vuoden 2018 kilpailun voittajiksi valittiin Soile Kontio, kirjailija Taru Luojola sekä Ella Lopperi. Vuoden 2021 kilpailun voitti Elli Hellsten.
* Pääkaupunkiseudun Nörttityttöjen kirjakerho on toiminut aktiivisesti vuodesta 2014 alkaen
Lisäksi Nörttitytöt ry ovat myöntäneet useana vuonna Vuoden Nörttityttö-palkinnon henkilölle tai taholle, joka on toiminnallaan jollain tavalla edistänyt nörttikulttuuria ja hyvää henkeä, tasa-arvoa ja inklusiivisuutta nörttien keskuudessa. Palkinnonsaajiin kuuluvat muun muassa Pelit-lehden päätoimittaja Tuija Lindén (2014), YLEn apulaistuottaja Jenni Laine (2015) sekä Niina Niskanen ja Huomioi helposti -työryhmä (2018).

## Lähteet

## Aiheesta muualla
* Nörttityttöjen kotisivut 
* Puheen Aamu: "Nörttiys ei ole kiinni sukupuolesta" (Yle Areena, 2015) 
* Eleanoora Riihinen: Nörttitytöt suuntaavat Kummaconiin (12.06.2015, Kaleva)  
* Nörttitytöt ry -yhdistyksen videomateriaalia (Youtube)
* Maria Rautio: Nörttitytöt-blogin Aino ja Niina: Nörttinaisten ääni ei kuulu tarpeeksi (15.12.2013, YleX)
KAI KF-21 Boramae

**KAI KF-21 Boramae** ("kanahaukka", aikaisemmin tunnettu nimellä KF-X) on Etelä-Korean ja Indonesian yhteisyritys niin sanotun 4.5-sukupolven moniroolisen taistelukoneen kehitysohjelmaksi päämääränään tuottaa edistynyt moniroolihävittäjä Etelä-Korean ja Indonesian ilmavoimille.

Hävittäjän ensilento tapahtui 19. heinäkuuta 2022 ja sarjatuotannon pitäisi alkaa vuonna 2026. Etelä-Korean arvellaan tilavaan noin 120 konetta vuoteen 2030 mennessä. 2023 alussa kone ylitti ensimmäistä kertaa äänen nopeuden. 25. maaliskuuta 2026 ensimmäinen KAI KF-21 rullasi ulos tehtaasta Etelä-Koreassa.
## Lähteet
Kristillisdemokraattien Satakunnan piiri

**Kristillisdemokraattien Satakunnan piiri** on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Satakunnan vaalipiirissä.

Ylintä päätösvaltaa Satakunnan Kristillisdemokraateissa käyttää piirikokous. Piirin puheenjohtajana toimii Simo Korpela.

## Poliitikot
### Kansanedustajat

* Leea Hiltunen (1991–1995, 1999–2003)
* Sauli Ahvenjärvi (2011–2015)

### Aluevaltuutetut
* Sauli Ahvenjärvi (2022→)
* Marketta Juntunen (2022→)
* Simo Korpela (2022→)

## Vaalihistoria
### Eduskunta

## Lähteet
Daidaloista Plataiaissa

**Daidaloista Plataiaissa** (; ) oli Plutarkhoksen kirjoittama tutkielma, joka kuului *[[Moralia]]*-kokoelmaan. Se ei ole säilynyt nykyaikaan, mutta siitä tunnetaan kaksi katkelmaa.

Tutkielman aiheena olivat Plataiain kaupungissa Boiotiassa olleet daidala-veistokset sekä siellä vietetyt Daidala-juhlat. Teoksen säilyneet katkelmat ovat peräisin Eusebioksen teoksesta *[[Praeparatio evangelica]]* (III.1 ja III.8). Ne ovat suhteellisen pitkiä, ja osoittavat teoksen olleen dialogi, joka sijoittui mitä ilmeisimmin Kithairon-vuorelle.

Säilyneiden kohtien perusteella teos on antanut muun muassa etiologisen selityksen Heran ja Zeuksen kunniaksi vietettyjen Daidala-juhlien alkuperälle. Se esittää myös allegorisen tulkinnan, jossa Hera tulkitaan maaksi tai ilmaksi, Zeus tuleksi ja Apollon auringoksi.

## Lähteet

## Kirjallisuutta

*  Teoksesta säilyneet tekstikatkelmat.
Kerstin Gier

**Kerstin Gier** (s. 8. lokakuuta 1966 Bergisch Gladbach, Saksa) on saksalainen kirjailija, joka tunnetaan erityisesti nuorille suunnatusta Rakkaus ei katso aikaa -fantasiatrilogiastaan. Trilogian ensimmäinen osa *Rubiininpuna* (saks. Rubinrot) oli *[[Der Spiegel]]* -lehden bestseller-listalla vuoden, ja myyntiluvut Saksassa ylittävät miljoonan kappaleen rajan. Lontooseen sijoittuva fantasiatrilogia seuraa 16-vuotiasta Gwendolyn Shepherdia, joka saa tietää kantavansa sukunsa aikamatkustusgeeniä. Kirjoista on tehty Saksassa elokuva. Suurinta osaa Gierin aikuisille suunnatusta tuotannosta ei ole käännetty suomeksi, tai edes englanniksi, sillä hän on tehnyt merkittävimmän uransa nimenomaan nuortenkirjailijana.

Gier on opiskellut muun muassa kieliä, musiikkitiedettä ja psykologiaa.

## Tuotanto
### Suomennettu tuotanto
* Pilvilinna (Wolkenschloss, 2017). Suomentanut Heli Naski. Gummerus Kustannus. 2019.

;Rakkaus ei katso aikaa -trilogia
* Rubiininpuna (Rubinrot, 2009). Suomentanut Riitta Virkkunen. Gummerus Kustannus. 2012.
* Safiirinsini (Saphirblau, 2010). Suomentanut Riitta Virkkunen. Gummerus Kustannus. 2013.
* Smaragdinvihreä (Smaragdgrün, 2010). Suomentanut Ilona Nykyri. Gummerus Kustannus. 2014.

;Unien kirjat (Silber-trilogia)
* Lupaus – Unien ensimmäinen kirja (Silber - Das erste Buch der Träume, 2013). Suomentanut Heli Naski. Gummerus Kustannus. 2015.
* Vala – Unien toinen kirja (Silber – Das zweite Buch der Träume, 2014). Suomentanut Heli Naski. Gummerus Kustannus. 2015.
* Liitto – Unien kolmas kirja (Silber – Das dritte Buch der Träume, 2015). Suomentanut Heli Naski. Gummerus Kustannus. 2016.

;Muista minut -trilogia
* 

### Suomentamaton tuotanto
* Jungs sind wie Kaugummi – süß und leicht um den Finger zu wickeln, 2009
* Die Mütter-Mafia, 2005
* Die Patin, 2006
* Gegensätze ziehen sich aus, 2009
* Das Mütter-Mafia Buch – die Kunst, den Alltag zu feiern, 2010
* Die Mütter-Mafia und Friends, 2011
* Auf der anderen Seite ist das Gras viel grüner, 2011
* In Wahrheit wird viel mehr geloge, 2009
* Für jede Lösung ein Problem, 2006 (engl. For Every Solution, A Problem, 2013)
* Lügen, die von Herzen kommen, 2007
* Ach, wär ich nur zu Hause geblieben, 2007
* Ein unmoralisches Sonderangebot, 2004
* Ehebrecher und andere Unschuldslämmer, 2000¨
* Die Braut sagt leider nein, 1998
* Fisherman‘s Friend in meiner Koje, 1998
* Die Laufmasche 17 gute Gelegenheiten, den Traummann zu verpassen, 1997
* Männer und andere Katastrophen, 1996

## Lähteet

## Aiheesta muualla
*Kerstin Gierin kotisivut
Isiksestä ja Osiriksesta

**Isiksestä ja Osiriksesta** (; ) on Plutarkhoksen *[[Moralia]]*-kokoelmaan (kirja V, 26) kuuluva tutkielma, joka käsittelee egyptiläistä myyttiä Isiksestä ja Osiriksesta platonilaisen metafysiikan valossa.

## Historia

Plutarkhos kirjoitti *Moralian* tutkielmat ensimmäisen vuosisadan lopulla ja 100-luvun alkupuolella. Tutkielman *Isiksestä ja Osiriksesta* arvioidaan olleen suhteellisen myöhäinen ja peräisin noin vuodelta 115. Teos on osoitettu Klealle, oppineelle Delfoin papittarelle, jolle Plutarkhos osoitti myös tutkielmansa *Naisten rohkeita tekoja*.

Teos liittyy siihen, että egyptiläinen uskonto oli levinnyt kreikkalaiseen maailmaan viimeistään 300-luvulta eaa. lähtien. Plutarkhos itse oli vieraillut Egyptissä yhden kerran, mutta hänen tuntemuksensa egyptologiasta ei vaikuta olleen kovin syvällistä. Hänen lähteitään olivat muut teokset sekä egyptiläiset papit.

Plutarkhoksen tutkielma on yksi keskeisimpiä antiikin lähteitä Isiksen ja Osiriksen myyttiin. Teoksen käsikirjoitushistoria on suhteellisen huono, mikä tulee ilmi muun muassa erilaisista tekstimuodoista Eusebioksen ja Johannes Stobaioksen tekemissä lainauksissa. Lampriaan tekemässä Plutarkhoksen teosten luettelossa tutkielma on nimellä *Isiksestä ja Serapiksesta* ja numerolla 118.

## Sisältö

Plutarkhos erottaa toisistaan maailman luomista edeltäneen kaoottisen maailman ja luomisen jälkeisen järjestäytyneen maailman eli kosmoksen. Osiris edustaa kaikkeuden vakaata tekijää eli jumalallista järkeä, joka saa kaiken olevaksi muovaamalla sen aineeseen. Hänen voidaan nähdä vastaavan sekä Platonin demiurgia että Hyvän ideaa. Isis ja tämän paha veli Tyfon puolestaan edustavat kosmosta edeltäneen sielun kahta puolta: Isis rationaalista mutta liikkumatonta ja passiivista puolta, ja Tyfon irrationaalista puolta, joka saa aineessa aikaan epäjärjestystä.

Alussa, kun kaikki jumalat olivat vielä Rhean kohdussa, Isis rakastui Osirikseen ja he saivat yhdessä Horuksen, joka vastasi kosmosta mutta oli tuossa vaiheessa vasta kuva tulevassa olevasta maailmasta. Järjestäytynyt kosmos sai alkunsa vasta, kun Isis muuntui järjen (eli Osiriksen) kautta ja otti vastaan kaikki aineelliset ja hengelliset muodot. Näin Plutarkhos tulkitsee Isiksen ja Osiriksen myytin allegorisena kertomuksena jumalasta, olevasta ja luomisesta.

Teoksen metafysiikka muistuttaa Plutarkhoksen tutkielmassa *[[Sielun syntymisestä Timaioksessa]]* esiintyvää kuvausta. Siinä on yhtäläisyyksiä myös klassisen gnostilaisen myytin kanssa sellaisena kuin se esiintyy muun muassa *[[Johanneksen salainen kirja|Johanneksen salaisessa kirjassa]]*.

## Lähteet

## Kirjallisuutta

* Plutarch: *Isis and Osiris*. Teoksessa  Kreikankielinen alkuteksti ja englanninkielinen käännös.

## Aiheesta muualla

* Plutarch: *[http://www.perseus.tufts.edu/hopper/text?doc=Perseus%3Atext%3A2008.01.0238%3Asection%3D1 De Iside et Osiride]*. Perseus. 
* Plutarch: *[http://www.perseus.tufts.edu/hopper/text?doc=Perseus%3Atext%3A2008.01.0240%3Asection%3D1 De Iside et Osiride]*. Perseus. 
* Plutarch: *[http://penelope.uchicago.edu/Thayer/E/Roman/Texts/Plutarch/Moralia/Isis_and_Osiris*/home.html Isis and Osiris]*
Mielen tyyneydestä

**Mielen tyyneydestä** tai **Mielentyyneydestä** () voi viitata seuraaviin teoksiin:

* *[[Mielen tyyneydestä (Plutarkhos)|Mielen tyyneydestä]]*, Plutarkhoksen kirjoittama tutkielma
** *[[Plutarkhos. Mielen tyyneydestä|Mielen tyyneydestä]]*, Plutarkhos-suomennosten kokoelma, joka sisältää samannimisen tutkielman
* *[[Mielentyyneydestä (Seneca)|Mielentyyneydestä]]*, Seneca nuoremman kirjoittama tutkielma
Kristillisdemokraattien Pirkanmaan piiri

**Kristillisdemokraattien Pirkanmaan piiri** on yksi Kristillisdemokraattien viidestätoista piirijärjestöstä. Piiri vastaa Kristillisdemokraattien järjestö-, tiedotus- ja vaalitoiminnasta Pirkanmaan vaalipiirissä.

Ylintä päätösvaltaa Pirkanmaan Kristillisdemokraateissa käyttää piirikokous. Piirin puheenjohtajana toimii Piia Nurmela.

Puolueella on yksi kansanedustaja Pirkanmaalta, Sari Tanus.

## Poliitikot
### Kansanedustajat

* Antero Juntumaa (1972–1983)
* Vesa Laukkanen (1991–1993)
* Leena Rauhala (1999–2015)
* Sari Tanus (2015–)

### Aluevaltuutetut
* Riitta Kuismanen (2022→)
* Sirpa Pursiainen (2022→)
* Sari Tanus (2022→)
* Kauko Turunen (2022→)

## Vaalihistoria
### Eduskunta

## Lähteet
Ajatushautomo Kompassi

**Ajatushautomo Kompassi** on vuonna 2016 perustettu Suomen Kristillisdemokraattista puoluetta lähellä toimiva ajatushautomo. Ajatushautomon tarkoituksena on suomalaista yhteiskuntaa kehittävän yhteiskunnallisen tutkimuksen, keskustelun ja päätöksenteon edistäminen kristillisdemokraattiselta arvopohjalta. Yhdistys pyrkii toiminnassaan edistämään ihmisarvoa ja ihmisen kokonaisvaltaista hyvinvointia.

Kompassi on Martens-keskuksen yhteistyöjäsen sekä Sallux-ajatuspajan jäsen. Ajatushautomon toiminnanjohtajana toimii Tommi Terä ja yhdistyksen hallituksen puheenjohtajana Annika Lyytikäinen.

## Julkaisut
* 
* 
* 
* 
* 
* 
* 
* 
* 
* 
* 
* Jouko Jääskeläinen: *Rauha ja Lähi-itä: näkökulmia perustuslakeihin ja arvoihin.* Ajatushautomo Kompassi, 2023.

## Talous
Ajatushautomo Kompassi on saanut vuosina 2018–2023 Opetus- ja kulttuuriministeriön yleisavustusta eduskuntapuolueiden taustalla toimiville ajatushautomoille yhteensä noin 88&nbsp;000 euroa. Vuosittainen tuki on ollut vuodesta 2020 lähtien 15&nbsp;000 euroa.

## Lähteet

## Aiheesta muualla
* Ajatushautomo Kompassi kotisivut
Wilma Sjöholm

**Wilma Sjöholm** (s. 24. maaliskuuta 1999) on suomalainen jalkapalloilija, pelipaikaltaan hyökkääjä. Hän aloitti pelaamisen Pietarsaaressa. Kaudella 2016 hän teki Kakkosessa FC Unitedille yli 30 maalia. Sittemmin loukkaantumiset ovat haitanneet hänen uraansa. Kaudella 2017 hän pelasi Naisten Liigassa kaksi ottelua Gamlakarleby Bollklubbin joukkueessa. Kausina 2018–2019 hän pelasi 15 ottelua Ruotsin Damallsvenskanissa Djurgårdenin joukkueessa. Kaudeksi 2020 hän palasi Suomeen Helsingin Jalkapalloklubin joukkueeseen, jossa hän pelasi ensimmäisellä kaudellaan kuusi liigaottelua. Kaudella 2021 hän pelasi HJK:ssa yhden Suomen Cupin ottelun, mutta liigasta hän jäi syrjään loukkaantumisen vuoksi. Kaudella 2022 hän pelasi SM-hopeaa saavuttaneessa HJK:ssa 11 liigaottelua ja teki ensimmäiset liigamaalinsa, toukokuussa Tampereen Ilvestä ja elokuussa Nurmijärven Jalkapalloseuraa vastaan.

Sjöholm on pelannut Suomen alle 17-vuotiaiden maajoukkueessa.

## Lähteet
Fionnula Flanagan

**Fionnghuala Manon ”Fionnula” Flanagan** (s. 10. joulukuuta 1941 Dublin, Irlanti) on irlantilainen näyttelijä. Hän on tehnyt mittavan uran teatterin, elokuvan ja television parissa. Hän on näytellyt muun muassa elokuvissa *[[The Others]]* (2001), *[[Transamerica (elokuva)|Transamerica]]* (2005), *[[Yes Man]]* (2008), sekä televisiosarjoissa *Brotherhood* ja *[[Lost]]*. Vuonna 2020 *[[The Irish Times]]* -lehti listasi Irlannin 50 parasta elokuvanäyttelijää, antaen Flanaganille sijan 23.

## Valikoitu filmografia
**Odysseus* (1967)

**[[Hra Patman, yöhoitaja]]* (1980)

**[[Ewokien taistelu]]* (1984)
**[[Youngblood - lätkä veressä]]* (1986)
**Nyhjää tyhjästä* (1993)
**[[Elämän hinta]]* (1996)
**[[Lottovoittaja Ned]]* (1998)
**[[Jotain uutta, jotain vanhaa]]* (1999)
**[[The Others]]* (2001)
**[[Jumalaiset JaJasiskot]]* (2002)
**[[Tears of the Sun]]* (2003)
**Blessed* (2004)
**[[Transamerica (elokuva)|Transamerica]]* (2005)
**[[Lakanoiden välissä]]* (2005)
**[[Neljä veljeä]]* (2005)
**[[Yes Man]]* (2008)
**[[Valehtelemisen sietämätön keveys]]* (2009)
**[[Saiturin joulu (vuoden 2009 elokuva)|Saiturin joulu]]* (2009)
**[[Kill the Irishman]]* (2011)
**The Guard* (2011)
**[[Song of the Sea]]* (2014)

## Lähteet
Paavo Wihuri

**Paavo Mikko Wihuri** (s. 31. tammikuuta 1945 Helsinki) on suomalainen merenkulkuneuvos, joka on työskennellyt Liikenteen turvallisuusviraston johtajana, Merenkulkulaitoksen meriturvallisuusjohtajana ja Saaristomeren merenkulkupiirin päällikkönä.

Wihuri avioitui nuorena ja aloitti työuransa jo 1960-luvun alussa. Hän valmistui merikapteeniksi Kotkan merenkulkuopistosta vuonna 1976. Hän työskenteli niin valtion (merivoimien) kuin yksityisten yritystenkin palveluksessa, 1970–1980-luvulla myös Etelä-Amerikassa ja Saudi-Arabiassa. Vuonna 1985 hänet kutsuttiin Suomen Meripelastusseuran toiminnanjohtajaksi, ja hän hoiti tehtävää vuoteen 1993. Tätä seurasi yli kymmenen vuoden päällikköpesti Merenkulkulaitoksessa, jossa hän vastasi Saaristomeren merenkulkupiiristä 1993–2004; laitoksen meriturvallisuusjohtajana hän työskenteli 2005–2009 ja vielä johtajana Liikenteen turvallisuusvirastossa 2010–2011. Häntä on arvostettu johtajana, ja hän on hoitanut useita luottamustehtäviä, esimerkiksi Helsingin raastuvanoikeuden meriasiantuntijajäsenä 1987–1993 ja Forum Marinum -säätiön hallituksessa.

## Lähteet
*
Dali Meller

**Dali Meller** (s. 26. heinäkuuta 1991) on suomalainen futsalpelaaja ja jalkapalloilija.

### Futsal
Mellerin pelipaikka on pohjapelaaja. Hän edustaa HIFK Futsalia, jossa hän voitti kaudella 2022–2023 Suomen mestaruuden. 
Meller valittiin kaudella 2023–2024 marraskuun kuukauden pelaajaksi. Vuonna 2023 hän debytoi myös naisten futsalmaajoukkueessa.

### Jalkapallo
Mellerin pelipaikka on keskikenttä. Hän on edustanut Liigassa Tikkurilan Palloseuraa kausina 2008–2010, PK-35 Vantaata kaudella 2011 ja Tikkurilan Palloseuraa jälleen kaudella 2016. Kaudella 2021 hän edustaa Liigassa Helsingin Palloseuraa, johon hän siirtyi kaudeksi 2018 joukkueen pelatessa Ykkösessä. Meller on pelannut Liigassa kaikkiaan 73 ottelua ja tehnyt niissä 23 maalia.

Meller on pelannut Suomen alle 17-vuotiaiden maajoukkueessa kuusi, alle 18-vuotiaiden maajoukkueessa 12 ja alle 23-vuotiaiden maajoukkueessa 16 maaottelua.

## Lähteet
Alina Kosunen

**Alina Kosunen** (s. 3. toukokuuta 1998) on suomalainen jalkapalloilija, pelipaikaltaan keskikenttäpelaaja tai hyökkääjä. Hän pelasi ensimmäisen liigaottelunsa kaudella 2017 PK-35 Vantaan joukkueessa. Kaudella 2021 hän edustaa Liigassa Helsingin Palloseuraa, jota hän on edustanut toisella sarjatasolla Ykkösessä kausina 2017–2020 yhteensä 59 ottelun verran. Maaleja hän on näissä otteluissa tehnyt kolmetoista. Kausina 2015–2016 hän pelasi Ykkösessä Vantaan Jalkapalloseuran joukkueessa 17 ottelua, joissa hän teki seitsemän maalia.

Kosunen pelasi syksyllä 2018 Yhdysvalloissa University of West Alabaman Tigers-joukkueessa.

Kosunen on pelannut Suomen nuorisomaajoukkueissa.

## Lähteet